ПРОТОКОЛ № 36
от заседание на Комисия по дисциплинарните производства
на Висшия съдебен съвет,
проведено на 14 октомври  2014 г.

Днес, 14 октомври 2014 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
            ПРЕДСЕДАТЕЛ: ВАСИЛ ПЕТРОВ
                     ЧЛЕНОВЕ: СВЕТЛА ПЕТКОВА
                      ГАЛЯ ГЕОРГИЕВА                                          
                                                                         ЮЛИЯ КОВАЧЕВА
                                                                         МИЛКА ИТОВА
                                                                         ЯСЕН ТОДОРОВ
        	ОТСЪСТВА: Михаил Кожарев.
          	От администрацията на ВСС: 
Васил Михов – директор на дирекция „Дисциплинарна дейност”;
Деница Захариева – главен експерт – юрисконсулт в дирекция „Дисциплинарна дейност”.

	Заседанието протече при следния дневен ред:

1. Предложен от Васил Михов – директор на дирекция „Дисциплинарна дейност” в АВСС, проект на решение относно прилагане на цялата преписка към Заповедите по чл. 327 от ЗСВ от съответните административни ръководители.

2. Проект на отговор от Васил Михов – директор на дирекция „Дисциплинарна дейност” в АВСС, относно искана информация за дисциплинарните производства от Върховния съвет на магистратурата на Румъния.

3. Молба за съгласуване на национална позиция по междинния преглед на Стратегия „Европа 2020” и предоставяне на информация по Приложение 1 от НПР.

4. Преглед на текущото изпълнение на Годишната програма на Комисия „Публична комуникация” на ВСС за 2014 г. и на Плана за действие за изпълнение на комуникационната политика на ВСС 2014-2018 г.

	5. Разни.

По дневния ред

1. ОТНОСНО: Предложен от Васил Михов – директор на дирекция „Дисциплинарна дейност” в АВСС, проект на решение относно прилагане на цялата преписка към Заповедите по чл. 327 от ЗСВ от съответните административни ръководители.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1.  Указва на административните ръководители, че изпълнението на задължението им за уведомяване на Висшия съдебен съвет в случаите по чл. 327 от Закона за съдебната власт включва не само изпращане на акта, с който се обръща внимание на съдия, прокурор или следовател, но и изпращане на копие от цялата преписка по издаване на този акт. 
1.2. Решението на Комисията да се качи на страницата на Висшия съдебен съвет в интернет, раздел Решения на постоянните комисии.

2. ОТНОСНО: Проект на отговор от Васил Михов – директор на дирекция „Дисциплинарна дейност” в АВСС, относно искана информация за дисциплинарните производства от Върховния съвет на магистратурата на Румъния.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Приема изготвения проект на отговор, относно искана информация за дисциплинарните производства от Върховния съвет на магистратурата на Румъния.
2.2. Изпраща отговора на Комисия „Международна дейност” на ВСС.

3. ОТНОСНО: Молба за съгласуване на национална позиция по междинния преглед на Стратегия „Европа 2020” и предоставяне на информация по Приложение 1 от НПР.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Приема за сведение предоставените от Комисия „Международна дейност” на ВСС Проект на национална позиция по междинния преглед на Стратегия „Европа 2020” и Приложение 1 от НПР, без допълнение към същите.
3.2. Изпраща решението на Комисия „Международна дейност” на ВСС.

4. ОТНОСНО: Преглед на текущото изпълнение на Годишната програма на Комисия „Публична комуникация” на ВСС за 2014 г. и на Плана за действие за изпълнение на комуникационната политика на ВСС 2014-2018 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Приема за сведение напомнянето от Комисия „Публична комуникация” на ВСС и изразява готовност в края на м. декември да предостави собствения анализ на изпълнението на дейностите от компетентността на Комисия по дисциплинарните производства по Плана за действие за изпълнение на комуникационната политика на ВСС 2014 – 2018 г.
4.2. Възлага на дирекция „Дисциплинарна дейност”, АВСС да изготви проект на анализ по т. 4.1, който да внесе за разглеждане на заседание на Комисията преди изпращането му на Комисия „Публична комуникация” на ВСС.

14.10.2014 г.			                
				                    ПРЕДСЕДАТЕЛ НА КОМИСИЯ 
                                           ПО ДИСЦИПЛИНАРНИТЕ ПРОИЗВОДСТВА: /П/
                                                                                                        ВАСИЛ ПЕТРОВ